ai4bharat/Pralekha huggingface dataset:
நிதி அமைச்சகம்
மத்திய அரசின் 2020-21ம் நிதியாண்டுக்கான  வரவு, செலவு கணக்குகள்
2020-21ம் நிதியாண்டுக்கான மத்திய அரசின் கணக்குகள்  ஒருங்கிணைக்கப்பட்டு வெளியிடப்பட்டுள்ளன. அவற்றின் முக்கிய அம்சங்கள்:
மத்திய அரசு 2020-21ம் நிதியாண்டில் வரி வருவாயாக ரூ. 14,24,035 கோடியும், வரியற்ற வருவாயாக ரூ.2,08,059, கடனற்ற முதலீட்டு வருவாயாக ரூ.57,626 கோடியும், இவை அனைத்தையும் சேர்த்து ரூ.16,89,720 கோடி வருவாய் பெற்றது. கடனற்ற முதலீட்டு வருவாயில், ரூ.19,729 கோடி கடன்களை மீட்டது மூலமும், ரூ. 37,897 கோடி பங்கு விற்பனை மூலமும் திரட்டப்பட்டது.
மாநிலங்களுக்கு வரி பங்காக ரூ.5,94,997 கோடியை மத்திய அரசு வழங்கியது. இது முந்தைய ஆண்டு வழங்கப்பட்டதைவிட ரூ.55,680 கோடி குறைவு.
மத்திய அரசின் மொத்த செலவினம் ரூ. 35,11,181 கோடி. இவற்றில் ரூ.30,86,360 கோடி வருவாய் கணக்கிலிருந்தும், ரூ.4,24,821 முதலீட்டு கணக்கிலிருந்தும் செலவிடப்பட்டது. மொத்த வருவாய் கணக்கு செலவில், ரூ. 6,82,079 கோடி வட்டியாகவும், ரூ. 6,89,545 கோடி முக்கிய மானியமாகவும் செலவிடப்பட்டது.
ஏப்ரல் மாதத்துக்கான வரவு செலவு கணக்கு:
மத்திய அரசின் ஏப்ரல் மாதம் வருவாய் ரூ.1,47,991 கோடி. இவற்றில் வரி வருவாய் ரூ.1,30,811கோடி. வரியற்ற வருவாய் ரூ. 16,808 கோடி.கடனற்ற முதலீட்டு வருவாய் ரூ. 372 கோடி.
மாநிலங்களுக்கு வரி பங்காக ரூ.39,175 கோடியை மத்திய அரசு வழங்கியது. இது கடந்தாண்டு இதே காலத்தில் வழங்கியதை விட ரூ.6,864 கோடி குறைவு.
மத்திய அரசின் மொத்த செலவு ரூ. 2,26,690 கோடி. இதில் ரூ.1,79,564 கோடி வருவாய் கணக்கிலும், ரூ. 47,126 கோடி முதலீட்டு கணக்கிலும் செலவிடப்பட்டது. மொத்த வருவாய் கணக்கு செலவில் ரூ.29,671 வட்டியாகவும், ரூ.37,369 கோடி முக்கிய மானியமாகவும் செலவிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723146
-----
(Visitor Counter : 134
பிரதமர் அலுவலகம்
தில்லியில் நடைபெற்ற முதலாவது அகில இந்திய மாவட்ட சட்ட சேவைகள் ஆணையங்கள் கூட்டத்தின் தொடக்க அமர்வில் பிரதமரின் உரை
உச்சநீதிமன்ற தலைமை நீதிபதி திரு என்.வி. ரமணா அவர்களே, நீதிபதி திரு யு.யு. லலித் அவர்களே, நீதிபதி திரு டி.ஒய். சந்திரசூட் அவர்களே, சட்ட அமைச்சர் திரு கிரண் அவர்களே, உச்சநீதிமன்ற நீதிபதிகளே, இணையமைச்சர் திரு எஸ்.பி. பாகேல் அவர்களே, உயர்நீதிமன்ற நீதிபதிகளே, மாவட்ட சட்ட சேவைகள் ஆணையங்களின் தலைவர்கள் மற்றும் செயலாளர்களே, தாய்மார்களே, அன்பர்களே!
மாவட்ட சட்ட சேவைகள் ஆணையங்களின் தலைவர்கள் மற்றும் செயலாளர்களின் கூட்டம் தேசிய அளவில் நடைபெறுவது இதுதான் முதல் முறை. இதைச் சிறப்பான துவக்கமாக நான் கருதுகிறேன்.
இன்னும் சில நாட்களில் இந்தியா தனது 75-வது சுதந்திர ஆண்டை நிறைவு செய்யும். அடுத்த 25 ஆண்டுகளில் நாட்டை புதிய உச்சத்திற்கு எடுத்துச் செல்லும் தீர்மானங்களை நிறைவேற்றும் ‘அமிர்த காலம்’, இது. எளிதான வர்த்தகத்தை மேற்கொள்வது, எளிதான வாழ்வு என்ற வகையில் நாட்டின் அமிர்த யாத்திரையில் எளிதான நீதியும் சம அளவு முக்கியத்துவம் பெறுகிறது. தேசிய சட்ட சேவைகள் ஆணையமும் அனைத்து மாவட்ட சட்ட சேவைகள் ஆணையங்களும் இதில் மிகப்பெரிய பங்கு வகிக்கலாம்.
நண்பர்களே,
நீங்கள் அனைவரும் அரசியலமைப்பின் வல்லுநர்கள். அரசியலமைப்பின் 39ஏ பிரிவு சட்ட உதவிக்கு மிகுந்த முன்னுரிமை அளிக்கிறது. நாட்டு மக்களின் நம்பிக்கையிலிருந்து அதன் முக்கியத்துவத்தை நாம் அறியலாம். மிகவும் நலிவடைந்த மக்களும் நீதியின் உரிமையை பெறுவதற்காக தேசிய சட்ட சேவைகள் ஆணையம் தொடங்கப்பட்டது. எந்த சமுதாயத்திற்கும் நீதி அமைப்புமுறையை அணுகுவது மிகவும் முக்கியத்துவம் வாய்ந்தது என்பதை நீங்கள் அறிவீர்கள், எனினும் நீதி, முறையாக வழங்கப்படுவதும் சம அளவு முக்கியம். நீதி உள்கட்டமைப்பும் இதில் முக்கிய பங்கு வகிக்கின்றது. கடந்த எட்டு ஆண்டுகளில் நீதி உள்கட்டமைப்பை மேம்படுத்தும் பணி அதிவிரைவாக மேற்கொள்ளப்பட்டு வருகிறது. ரூ. 9000 கோடி செலவில் உள்கட்டமைப்பு நவீனப்படுத்தப்படுகிறது.
இந்த இரண்டு நாள் கருத்து பரிமாற்ற அமர்வு எதிர்பார்ப்புகள் மற்றும் நம்பிக்கைகள் நிறைந்த நிகழ்வு என்பதால் சமமான முக்கிய முடிவுகளைத் தரும் என்று நான் நம்புகிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சுகாதாரம் மற்றும் குடும்ப நலத்துறை அமைச்சகம்
ஆராய்ச்சியில் சர்வதேச தலைமையாகத் திகழும் வல்லமை இந்தியாவுக்கு உண்டு என்பது கோவிட் 19 பெருந்தொற்றுக் காலத்தில் நிரூபிக்கப்பட்டது: டாக்டர் மாண்டவியா
புதுதில்லியில் உள்ள இந்திய மருத்துவ ஆராய்ச்சி கவுன்சிலின்  மண்டல மருத்துவ ஆராய்ச்சி மையத்தில் புதிதாகக் கட்டப்பட்டுள்ள இணைப்புக் கட்டடத்தை மத்திய சுகாதாரத்துறை அமைச்சர் டாக்டர். மன்சுக் மாண்டவியா இன்று திறந்துவைத்தார். இவ்விழாவில், மத்திய கல்வி மற்றும் திறன் மேம்பாட்டுத்துறை அமைச்சர் திரு.தர்மேந்திர பிரதான், மத்திய சுகாதாரத்துறை இணை அமைச்சர் டாக்டர். பாரதி பிரவீன் பவார் ஆகியோரும் கலந்துகொண்டனர். மேலும், பொது சுகாதார ஐசிஎம்ஆர் பள்ளி மற்றும் பிஎஸ்எல் ஆய்வகத்திற்கும் அமைச்சர் அடிக்கல் நாட்டினார். நாடாளுமன்ற உறுப்பினர் திருமதி. அபராஜிதா சாரங்கி கலந்துகொண்டார்.
திறப்பு விழாவில் பேசிய டாக்டர். மாண்டவியா, மருத்துவ ஆராய்ச்சியில் சர்வதேச அளவில் தலைமைவகிக்கும் வல்லமை இந்தியாவிற்கு இருப்பதாகப் பெருமிதம் தெரிவித்தார்.
இதனை, கொரோனாப் பெருந்தொற்றுக் காலத்தில், உலகின் முதல் கொரோனாத் தடுப்பூசி அறிமுகப்படுத்தப்பட்ட சில மாதங்களிலேயே, உள்நாட்டிலேயேத் தயாரிக்கப்பட்ட கொரோனாத் தடுப்பூசியை அறிமுகப்படுத்தி, இந்தியாவில் நிரூபித்திருப்பதாகவும் கூறினார்.
ஆராய்ச்சியைப் பொறுத்தவரை, அரசு மற்றும் தனியார் நிறுவனங்களின், ஒருங்கிணைந்த செயல்பாடு அவசியம் எனக் குறிப்பிட்ட அவர், இது மருத்துவ ஆராய்ச்சியை அடுத்த கட்டத்திற்கு எடுத்துச் செல்லும் எனவும் நம்பிக்கைத் தெரிவித்தார்.
தொடர்ந்து பேசிய மத்திய அமைச்சர் திரு.தர்மேந்திர பிரதான், கொரோனாத் தடுப்பூசி தயாரிப்பில் ஐசிஎம்ஆர் பங்களிப்புக்கு நன்றி தெரிவித்தார். பிரதமர் திரு. நரேந்திர மோடி தலைமையில், சுகாதாரத்துறை முன்னுதாரணமாக வளர்ச்சி கண்டிருப்பதாகவும் கூறினார். ஒடிசா மாநிலத்தில் கடந்த 2014ம் ஆண்டு 3-ஆக இருந்த மருத்துவக் கல்லூரிகளின் எண்ணிக்கை தற்போது 10-ஆக அதிகரித்திருப்பதையும் அவர் சுட்டிக்காட்டினார்.
தொடர்ந்து பேசிய டாக்டர் பாரதி பிரவீன் பவார், ஐசிஎம்ஆர்-ன் நடமாடும் ஆய்வகங்களை, கொரோனா பெருந்தொற்றுக் காலத்தில், பூட்டான் போன்ற வெளிநாட்டினரும் பயன்படுத்திக்கொண்டதை நினைவுகூர்ந்தார்.
பாதுகாப்பு அமைச்சகம்
பீரங்கி எதிர்ப்பு ஏவகணையின் இறுதிசோதனை வெற்றி
கையல் எடுத்துச் செல்லக்கூடிய பீரங்கி எதிர்ப்பு ஏவுகணையின் இறுதி சோதனையை ராணுவ ஆராய்ச்சி மற்றும் மேம்பாட்டு கழகம்  இன்று வெற்றிகரமாக மேற்கொண்டது.
எனப்படும் கையல் எடுத்துச் செல்லக்கூடிய பீரங்கி எதிர்ப்பு ஏவுகணையை , டிஆர்டிஓ உருவாக்கியது. உள்நாட்டில் உருவாக்கப்பட்ட இந்த ஏவுகணை குறைந்த எடை கொண்டது. கையோல் தூக்கிச் செல்லப்படும் லாஞ்சரில் இருந்து இந்த ஏவுகணையை ஏவ முடியும். இந்த ஏவுகணை எதிரி நாட்டு பீரங்கி வானகங்களை துல்லியமாக தாக்கி அழிக்கும் திறன் வாய்ந்தது. இதன் இறுதி கட்ட பரிசோதனை இன்று வெற்றிகரமாக மேற்கொள்ளப்பட்டது.
தற்போதைய சோதனையில், குறைந்த தூரத்தில் உள்ள இலக்கை இந்த ஏவுகணை வெற்றிகரமாக தாக்கி அழித்தது. ஏவுகணையின் அனைத்து செயல்பாடுகளும் சிறப்பாக இருந்தது. இந்த ஏவுகணையில், சிறிய ரக அகச்சிவப்பு கதிர் கருவி, நவீன ஏவியானிக்ஸ், வழிகாட்டுதல் கருவிகள் உள்ளன. இதற்கு முன் நடத்தப்பட்ட சோதனையில், தொலை தூர இலக்குககளையும், இந்த ரக ஏவுகணை துல்லியமாக தாக்கி அளித்தது.
பீரங்கி எதிர்பு ஏவுகணை சோதனையின் வெற்றிக்காக டிஆர்டிஓ-வுக்கு பாதுகாப்புத்துறை அமைச்சர் திரு ராஜ்நாத் சிங் பாராட்டு தெரிவித்துள்ளார். நவீன தொழில்நுட்பம் அடிப்படையிலான ராணுவ தளவாடங்களை உருவாக்கும் தற்சார்பு இந்தியா திட்டத்தில் இது முக்கியமான நடவடிக்கை எனவும் அவர் குறிப்பிட்டுள்ளார்.
ஏவுகணையின் வெற்றிகர சோதனைக்காக, இதன் தயாரிப்பு குழுவில் ஈடுபட்டுள்ளவர்களுக்கு டிஆர்டிஓ தலைவர் டாக்டர் ஜி சதீஷ் ரெட்டி வாழ்த்து தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789153
நுகர்வோர் நலன், உணவு மற்றும் பொது விநியோகம் அமைச்சகம்
உலகளவில் இந்தியா பெற்றுள்ள மரியாதையை பொருளாதார ரீதியில் முன்னேறுவதற்கான வாய்ப்பாக மாற்ற திரு. பியூஷ் கோயல் அழைப்பு
அண்மைக் காலத்தில் உலகளவில் இந்தியா பெற்றுள்ள மரியாதையை வாய்ப்பாக மாற்ற வேண்டும் என்று மத்திய நுகர்வோர் விவகாரம், உணவு மற்றும் பொது விநியோகத் துறை அமைச்சர் திரு. பியூஷ் கோயல் வலியுறுத்தியுள்ளார். உலக நுகர்வோர் உரிமைகள் தினத்தையொட்டி அவர் வெளியிட்டுள்ள செய்தியில் நுகர்வோர் தங்களது உரிமைகளுக்கான கோரிக்கைகளை, தரத்துக்கான உணர்வாக மாற்ற வேண்டும் என்று கேட்டுக் கொண்டுள்ளார்.
அமிர்த காலத்தில் இந்தியாவை வளர்ந்த நாடாக மாற்ற நாம் அனைவரும் கூட்டாக உழைக்க வேண்டும் என்று, புகழ்மிக்க முன்னோடித் தலைவராக விளங்கும் பிரதமர் திரு. நரேந்திர மோடி விடுத்துள்ள அழைப்பை நிறைவேற்ற வேண்டும் என்று அவர் வலியுறுத்தியுள்ளார். நுகர்வோருக்கு தொண்டாற்ற உகந்த சூழலை ஏற்படுத்த வேண்டும் என்று வலியுறுத்தியுள்ள அவர், நுகர்வோருக்கு தரமான பொருட்கள் மற்றும் சேவைகளை வழங்குவதில் எப்போதும் கவனம் செலுத்த வேண்டும் என்று சுட்டிக் காட்டியுள்ளார்.
பொருட்கள் மற்றும் சேவைகளின் உயரிய தரத்தை மக்கள் விரும்புவது அவர்களது உரிமை என்று கூறியுள்ள திரு. கோயல், இந்த உரிமையைக் கொண்டாடும் தினமாக நுகர்வோர் தினம் விளங்குகிறது என்று தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1907363
குறு சிறு மற்றும் நடுத்தர தொழில் துறை அமைச்சகம்
60 புதிய டிசைன்களுடன் பிரபலமடையபோகிறது காதி: வளரும் ஆடை வடிவமைப்பாளர்களுக்கு விருது வழங்கிய காதி கிராம தொழில் ஆணையம்
காதியின் ஆடை அலங்கார வடிவமைப்பு போட்டி, புதுதில்லியில் உள்ள அசோக் ஓட்டலில் நேற்று மாலை நடத்தப்பட்டது.
இந்த ஆடை அலங்கார வடிவமைப்பு போட்டியை, இந்திய ஆடை அலங்கார வடிவமைப்பு கவுன்சில் நடத்தியது. இதில் 10 வளரும் ஆடை வடிவமைப்பாளர்கள் தங்களின் 60 புதிய டிசைன்களை வெளிக்காட்டினர். இவர்கள் அகில இந்திய காதி வடிவமைப்பாளர் போட்டி மூலம் தேர்வு செய்யப்பட்டனர். முதல் 3 இடங்களைப் பிடித்த ஆடை வடிவமைப்பாளர்களுக்கு விருதுகள் வழங்கப்பட்டன.
ஆடை வடிவமைப்பாளர் ஸ்வாதி கபூர்ரூ.10 லட்சம் பரிசு தொகையுடன் முதல் பரிசை வென்றார். துருவ் சிங் என்பவர் ரூ.5 லட்சம் பரிசுத் தொகையுடன் 2வது பரிசை வென்றார். கவுசல் சிங் மற்றும் கவுரவ் சிங் என்ற இரண்டு ஆடை வடிவமைப்பாளர்கள் ரூ.2 லட்சம் பரிசுத் தொகையுடன் 3வது பரிசை வென்றனர்.
இவர்கள் உருவாக்கிய புதிய டிசைன் காதி உடைகள், நாடு முழுவதும் உள்ள காதி விற்பனை நிலையங்களில், விரைவில் விற்பனைக்கு வரவுள்ளன என்று காதி கிராம தொழில் ஆணைய தலைவர் திரு வினய் குமார் சக்சேனா தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766899
(Visitor Counter : 205
எஃகுத்துறை அமைச்சகம்
கச்சா எஃகு உற்பத்தி மற்றும் விற்பனையைப் பொறுத்தவரை செயில் நிறுவனம் இந்த நிதியாண்டின் முதல் காலாண்டில் சிறந்த செயல்திறனைப் பதிவு செய்துள்ளது
ஸ்டீல் அத்தாரிட்டி ஆஃப் இந்தியா லிமிடெட்  நிறுவனம் 2023 ஜூன் 30 ஆம் தேதியுடன் முடிவடைந்த, இந்த நிதியாண்டின் முதல் காலாண்டிற்கான நிதி செயல்பாட்டு முடிவுகளை வெளியிட்டுள்ளது.
2023-24 நிதியாண்டின் முதல் காலாண்டு செயல்திறன்:
|
||
|
அளவு
|
|
2022-23 முதல் காலாண்டு
|
|
2022-23 நான்காம் காலாண்டு
|
|
2023-24 முதல் காலாண்டு
|
|
கச்சா எஃகு உற்பத்தி
|
|
மில்லியன் டன்
|
|
4.33
|
|
4.95
|
|
4.67
|
|
விற்பனை அளவு
|
|
மில்லியன் டன்
|
|
3.15
|
|
4.68
|
|
3.88
|
|
செயல்பாடுகள் மூலம் கிடைத்த வருவாய்
|
|
ரூபாய் கோடியில்
|
|
24,029
|
|
29,131
|
|
24,358
|
|
வட்டி, வரி, தேய்மானம் மற்றும் கடன் செலுத்துதலுக்கு முந்தைய வருமானம் 
|
|
ரூபாய் கோடியில்
|
|
2,606
|
|
3,401
|
|
2,090
|
|
வரிக்கு முந்தைய லாபம் 
|
|
₹ கோடி
|
|
1,038
|
|
1,480
|
|
202
|
|
வரிக்குப் பிந்தைய லாபம் 
|
|
₹ கோடி
|
|
776
|
|
1,049
|
|
150
தயாரிப்புகள் மற்றும் விற்பனையைப் பொறுத்தவரை செயில் அதன் முதல் காலாண்டு செயல்திறன் இலக்கை அடைந்துள்ளது.
பாதுகாப்பு அமைச்சகம்
கீழ்நிலை பதவிகள்/சிப்பாய்களுக்கான இயலாமை ஓய்வூதியம்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை வழங்கினார்.
சிப்பாய் உள்ளிட்ட ஆயுதப் படைப் பணியாளர்களுக்கு பணியின் காரணமாக ஏற்பட்ட இயலாமைக்காக ஓய்வூதியம் வழங்கப்படுகிறது. 100% இயலாமைக்கான தொகை கடைசியாக வாங்கிய ஊதியத்தில் 30% ஆக இருக்க வேண்டும். குறைந்த அளவு இயலாமைக்கு ஏற்ப விகிதாச்சாரமும் குறைகிறது.
ஏழாவது மத்திய ஊதியக் குழு பரிந்துரைத்தபடி படிநிலை அமைப்பில் ஊனமுற்றோர் கூறுகளைக் கணக்கிடுவது தொடர்பாக பல்வேறு பிரதிநிதித்துவங்களை சாப்கா சைனிக் சங்கர்ஷ் கமிட்டி சமர்ப்பித்தது.
மத்திய அரசின் குடிமைப் பணியாளர்கள் 6-வது மத்திய ஊதியக் குழுவின் கீழ் இயலாமை ஓய்வூதியத்தை சதவீத அடிப்படையிலான முறையில் பெறுகின்றனர், மேலும், சதவீத அடிப்படையிலான முறையில் மாற்றுத்திறனாளி ஓய்வூதியத்தை அவர்கள் தொடர்ந்து பெறுவார்கள்.
இயலாமை ஓய்வூதியத்தில் சமநிலையைப் பேணுவதற்கு குழு அளித்த பரிந்துரை மீதான அமைச்சரவையின் ஒப்புதலை நிதி அமைச்சகத்தின் செலவினங்கள் துறை தெரிவித்து, அதற்கேற்ப ஆணைகள் வழங்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1797636
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 91.54 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 18,346 பேருக்கு புதிதாக தொற்று ஏற்பட்டுள்ளது. கடந்த 209 நாட்களில் இது மிக குறைந்த எண்ணிக்கை.
நாட்டில் கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவிதத்துக்கும் கீழ் உள்ளது. தற்போது 0.75 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
நாட்டில் கொவிட் சிகிச்சை பெறுபவர்களின் எண்ணிக்கை 2,52,902; கடந்த 201 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 97.93 சதவீதம்; கடந்த 2020 மார்ச் முதல் இது அதிகமான அளவு.
கடந்த 24 மணி நேரத்தில் 29,639 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,31,50,886
வாராந்திர பாதிப்பு விகிதம்  கடந்த 102 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 36 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 57.53 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1760957
பிரதமர் அலுவலகம்
விஸ்வ பாரதி பல்கலைக்கழகத்தின் நூற்றாண்டு விழாவில் டிசம்பர் 24ம் தேதி அன்று பிரதமர் உரையாற்றுகிறார்
விஸ்வ பாரதி பல்கலைக்கழகத்தின் நூற்றாண்டு விழா, சாந்திநிகேதனில் டிசம்பர் 24ம் தேதி நடக்கிறது. அன்று காலை 11 மணிக்கு, பிரதமர் திரு. நரேந்திர மோடி காணொலி காட்சி மூலம் உரையாற்றுகிறார். மேற்குவங்க ஆளுநர் மற்றும் மத்திய கல்வி அமைச்சர் ஆகியோர் இந்த நிகழ்ச்சியில் பங்கேற்கின்றனர்.
விஸ்வ பாரதி பற்றி
விஸ்வ பாரதி பல்கலைக்கழகம் கடந்த 1921ம் ஆண்டு குருதேவ் ரவீந்திரநாத் தாகூரால் நிறுவப்பட்டது. இது நாட்டின் மிகப் பழமையான பல்கலைக்கழகம். கடந்த 1951ம் ஆண்டு விஸ்வ பாரதி பல்கலைக்கழகம், நாடாளுமன்ற சட்டம் மூலம் மத்திய பல்கலைக்கழகமாகவும், தேசிய முக்கியத்துவம் வாய்ந்த பல்கலைக்கழகமாகவும் அறிவிக்கப்பட்டது. இது நவீன பல்கலைக்கழகமாக உருவானாலும், இந்த பல்கலைக்கழகம் குருதேவ் தாகூர் வகுத்த கல்வி நெறிமுறைகளை பின்பற்றியது. பிரதமர் இந்த பல்கலைக்கழகத்தின் வேந்தராக உள்ளார்.
-----
(
மனித வள மேம்பாட்டு அமைச்சகம்
2019-ம் ஆண்டின் சிறந்த 30 ஆன்லைன் படிப்புகளுக்கான மைய வகுப்பு பட்டியலில் சுவயம் இடம் பிடித்தது
மைய வகுப்பு –  2019-ம் ஆண்டின் 30 சிறந்த ஆன்லைன் படிப்புகளின் பட்டியலை வெளியிட்டுள்ளது. அதில் 6 படிப்புகள் சுவயம் தளத்தைச் சேர்ந்தது.
ஆன்லைன் படிப்புகளுக்கான ஒருங்கிணைந்த தளமான, ‘இளம் லட்சிய உள்ளங்களுக்கான தீவிர கற்றல் வலைதளங்கள்’ , பள்ளிகள்  முதல் முதுநிலைப் பட்டம் வரையிலான அளவில், தகவல் மற்றும் தொடர்பு தொழில்நுட்பத்தைப் பயன்படுத்துகிறது. இதுவரை, மொத்தம் 2867 படிப்புகள் சுவயம் மூலம் கற்பிக்கப்படுகிறது. இதில்,568 படிப்புகள் 2020 ஜனவரி செமஸ்டருக்காக பதிவேற்றப்பட்டுள்ளது. சுமார் 57 லட்சம்  தன்னித்துவ பயன்பாட்டாளர்கள், சுவயம் தளத்தில் பதிவு செய்துள்ளனர். சுமார் 1.25 கோடி  பேர் சுவயம் தளத்தின் பல்வேறு படிப்புகளுக்கு பதிவு செய்துள்ளனர். மாணவர்கள், ஆசிரியர்கள், ஆசிரியர்களுக்குக் கற்பிப்போருக்கான ஆன்லைன் படிப்புகளையும் இது வழங்குகிறது. இதை swayam.gov.in. என்ற தளத்தில் அணுகலாம்.
சுவயம் தளத்தின் பின்வரும் படிப்புகள் 2019-ன் சிறந்த ஆன்லைன் படிப்புகள் பட்டியலில் இடம் பிடித்துள்ளன.
 , ஶ்ரீநகர் கார்வல்
- டிஜிடல் மார்க்கெட்டிங்; பஞ்சாப் பல்கலைக்கழகம், சண்டிகர்
- அனிமேசன்ஸ்; பனாரஸ் இந்து பல்கலைக்கழகம்
- கணிதப் பொருளாதாரம்; டூன் பல்கலைக்கழகம், டேராடூன்
- பைதான் பார் தரவு அறிவியல்; ஐஐடி,சென்னை
- இளம் சிறார் கவனிப்பு மற்றும் கல்வி ; அவினாசிலிங்கம் மனையியல் அறிவியல் மற்றும் மகளிருக்கான உயர் கல்வி நிறுவனம், கோவை
விவசாயத்துறை அமைச்சகம்
வேளாண் கல்வி பாடத்திட்டத்தில் இயற்கை வேளாண்மை சேர்ப்பு
இளநிலை மற்றும் முதுநிலை வேளாண் பட்டப்படிப்பில் இயற்கை வேளாண்மை குறித்து பாடத்திட்டம் உருவாக்க இந்திய வேளாண் ஆராய்ச்சிக் கவுன்சில் குழு ஒன்றை அமைத்துள்ளது.
மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் இதனைத் தெரிவித்தார்.
பாரம்பரிய விவசாய மேம்பாட்டுத் திட்டத்தின் துணைத் திட்டமாக 2020-21-ல் அறிமுகம் செய்யப்பட்ட இந்திய இயற்கை விவசாய முறையின் மூலம் இயற்கை வேளாண்மையை அரசு மேம்படுத்தி வருகிறது என்றும் அவர் கூறினார்.
இயற்கை வேளாண்மை திட்டம், ரசாயன இடுபொருட்களை விலக்க வலியுறுத்துகிறது. இதற்கு மாறாக தழை உரம், சாணம் மற்றும் இதர தாவரங்களால் உருவாக்கப்பட்ட உரங்களை பயன்படுத்த முக்கியத்துவம் அளிக்கிறது. இதுவரை இயற்கை வேளாண்மை முறையின் கீழ் 4.09 லட்சம் ஹெக்டேர் கொண்டு வரப்பட்டுள்ளது. தமிழ்நாடு உள்ளிட்ட 8 மாநிலங்களுக்கு மொத்தம் ரூ.4980.99 லட்சம் நிதி விடுவிக்கப்பட்டுள்ளது என்ற விவரங்களை அமைச்சர் தெரிவித்தார்.
தமிழ்நாட்டில் 2000 ஹெக்டேரில் இயற்கை வேளாண்மை செய்வதற்கு 16.02.2021 அன்று 31.82 லட்சம் நிதி விடுவிக்கப்பட்டுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1795460
வணிகம் மற்றும் தொழில்துறை அமைச்சகம்
ஜூன் மாதத்திற்கான மொத்த விலைக் குறியீட்டு எண் விவரம்
இந்தியாவில் 2021ம் ஆண்டு ஜூன் மாதம்  மற்றும் ஏப்ரல் மாதத்திற்கான  மொத்தவிலை குறியீட்டு எண்களை  தொழில் வளர்ச்சி மற்றும் உள்நாட்டு வர்த்தகத் துறையின் பொருளாதார ஆலோசகர் அலுவலகம் வெளியிட்டுள்ளது. நாடு முழுவதும் உள்ள தேர்ந்தெடுக்கப்பட்ட உற்பத்தி நிறுவனங்களில் இருந்து சேகரிக்கப்படும் தரவுகள் அடிப்படையில் மொத்தவிலை குறியீடுகளின் தற்காலிக எண்கள் ஒவ்வொரு மாதமும் 14-ஆம் தேதி  இரண்டு வார கால தாமத்துடன் வெளியிடப்படுகிறது. 10 வாரங்களுக்குப் பிறகு, இந்த விலைக் குறியீடு இறுதி செய்யப்பட்டு வெளியிடப்படும்.
2020 ஜூன் மாதத்தின் பணவீக்க விகிதமான -1.81 சதவீதத்தை விட 2021 ஜூன் மாதத்திற்கான ஆண்டு பணவீக்க விகிதம் 12.07 சதவீதமாக  அதிகரித்தது. கடந்தாண்டு ஜூன் மாதத்துடன் ஒப்பிடுகையில், குறைவான அடிப்படை விளைவு மற்றும் பெட்ரோல், டீசல், நாஃப்தா போன்ற எண்ணெய்கள் மற்றும் அடிப்படை உலோகம் உணவுப் பொருட்கள் ரசாயனப் பொருட்கள் உள்ளிட்ட உற்பத்திப் பொருட்களின் விலை உயர்வு ஆகியவை, 2021 ஜூன் மாதத்தில் பணவீக்கம் அதிகரித்ததற்கு முக்கிய காரணம். 2021 மே மாதத்துடன் ஒப்பிடுகையில், ஜூன் மாதத்தில் மொத்தவிலை குறியீட்டு எண்களில் ஏற்பட்டுள்ள மாற்றம் 0.75 சதவீதம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735298
தொலைதொடர்பு மற்றும் தகவல் தொழில்நுட்ப அமைச்சகம்
தொலைத் தொடர்புத் துறையின் வயர்லெஸ் திட்டமிடல் மற்றும் ஒருங்கிணைப்பு பிரிவு, சென்னை, புதுதில்லி, ஐதராபாத் மற்றும் கொல்கத்தா ஆகிய மையங்களில் நடைபெற உள்ள ஆர் டி ஆர்  2022 தேர்வுக்கான அட்டவணையை வெளியிட்டுள்ளது
மத்திய அரசு தொலைத்தொடர்புத் துறை சென்னை, புதுதில்லி, ஐதராபாத் மற்றும் கொல்கத்தா ஆகிய மையங்களில் நடைபெற உள்ள ரேடியோ டெலிபோனி ரெஸ்ட்ரிக்டடு  சான்றிதழ் மற்றும் ஏரோ மொபைல் சேவையை மேற்கொள்வதற்கான உரிமம் வழங்குவதற்கான தேர்வு அட்டவணையை வெளியிட்டுள்ளது.
இது தொடர்பான அறிவிப்பை  என்ற வலைதளத்தில் காணலாம்.
தேர்வு அட்டவணை வருமாறு்-
exam is :
TABLE 1
|
|
வ. எண்
|
|
மையம்
|
|
தேர்வு தொடங்கும் நாள்

|
|
மண்டல உரிமம் வழங்கும் அதிகாரிக்கு விண்ணப்பம் வந்து சேர வேண்டிய நாள்
|
|
அறிவிப்பில் குறிப்பிடப்பட்டுள்ள அட்டவணை 2-ன் படிமண்டல உரிமம் வழங்கும் அலுவலருக்கு விண்ணப்பம் அனுப்பவேண்டிய இடம்
|
|
தொடக்க நாள்
|
|
கடைசி நாள்
|
|
-
|
|
சென்னை
|
|
27-06-2022
|
|
07-05-2022
|
|
21-05-2022
|
|
சென்னை
|
|
-
|
|
புதுதில்லி
|
|
22-08-2022
|
|
15-06-2022
|
|
30-05-2022
|
|
புதுதில்லி
|
|
-
|
|
ஜதராபாத்
|
|
17-10-2012
|
|
15-08-2022
|
|
30-08-2022
|
|
ஜதராபாத்
|
|
-
|
|
கொல்கத்தா
|
|
12-12-2022
|
|
15-10-2022
|
|
30-10-2022
|
|
கொல்கத்தா
மேலே உள்ள அட்டவணையில் குறிப்பிடப்பட்டுள்ள தேதி விவரங்கள் தற்காலிகமானவை, எனவே இவை மாற்றப்படலாம். அனுமதிக்கப்படும் விண்ணப்பதாரர்களுக்கு தொலைத் தொடர்புத்துறை இணையதளம் வாயிலாக தெரிவிக்கப்படும். விண்ணப்பதாரர்கள், தேர்வுக்கூட அதிகாரிகள் உள்ளிட்டோர் கொவிட் -19 வழிகாட்டு நெறிமுறைகளை தவறாமல் பின்பற்ற வேண்டும் என்று அறிவுறுத்தப்பட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை காணலாம். https://pib.gov.in/PressReleasePage.aspx?PRID=1823798
நீர்வளத் துறை அமைச்சகம்
2017-18 முதல் 2019-20 வரையிலான காலத்தில் நாடு முழுவதற்குமான வெள்ள நிர்வாக பணிகள் மற்றும் எல்லைப் பகுதிகளுக்கான நதிநீர் நிர்வாக செயல்பாடுகள் மற்றும் பணிகளுக்கு மத்திய அமைச்சரவை ஒப்புதல்
2017-18 முதல் 2019-20 வரையிலான காலத்தில் நாடு முழுவதற்குமான வெள்ள நிர்வாக பணிகள் மற்றும் எல்லைப் பகுதிகளுக்கான நதிநீர் நிர்வாக செயல்பாடுகள் மற்றும் பணிகளுக்கான “வெள்ள நிர்வாகம் மற்றும் எல்லைப் பகுதிகள் திட்டத்திற்கு” பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது. இதற்கான மொத்த ஒதுக்கீடு ரூ.3,342 கோடி.
பயன்கள்:
வெள்ள நிர்வாகம், மண் அரிப்புத் தடுப்பு மற்றும் கடல் அரிப்பு தடுப்பை நாடு முழுவதும் தீவிரமாக செயல்படுத்துவதற்கு இந்தத் திட்டம் உதவும். வெள்ளம் மற்றும் அரிப்புகளிலிருந்து நகரங்கள், கிராமங்கள், தொழிற்சாலைகள், தொலைத் தொடர்பு சாதனங்கள், விவசாய நிலங்கள், அடிப்படைக் கட்டமைப்பு வசதிகள் ஆகியவை பாதுகாக்கப்படும்.
பிரதமர் அலுவலகம்
‘சுதந்திரத்தின் 75-வது ஆண்டு பெருவிழாவிலிருந்து தங்க இந்தியாவை நோக்கி’ எனும் தேசிய விழாவை ஜனவரி 20 அன்று தொடங்கி வைத்து பிரதமர் முக்கிய உரை நிகழ்த்த உள்ளார்
பிரம்ம குமாரிகளின் 7 திட்டங்களை பிரதமர் தொடங்கி வைப்பார்
சுதந்திரத்தின் 75-வது ஆண்டு பெருவிழாவிலிருந்து தங்க இந்தியாவை நோக்கி எனும் தேசிய விழாவை 2022, ஜனவரி 20 அன்று காலை 10.30 மணிக்கு காணொலி காட்சி மூலம் பிரதமர் திரு.நரேந்திர மோடி தொடங்கி வைத்து முக்கிய உரை நிகழ்த்த உள்ளார். 30-க்கும் அதிகமான இயக்கங்கள், 15,000-க்கும் அதிகமான நிகழ்ச்சிகள் உட்பட சுதந்திரத்தின் 75-வது ஆண்டு பெருவிழாவுக்கு பிரம்ம குமாரிகளால் அர்ப்பணிக்கப்பட்ட ஓராண்டு கால முன்முயற்சிகள் இந்த நிகழ்வில் தொடங்கப்படும்.
இந்த நிகழ்வின் போது பிரம்ம குமாரிகளின் 7 திட்டங்களை பிரதமர் தொடங்கி வைத்தார். எனது இந்தியா ஆரோக்கிய இந்தியா, தற்சார்பு இந்தியா: தற்சார்பு விவசாயிகள், பெண்கள்: இந்தியாவின் கொடி ஏந்திச் செல்வோர், அமைதியின் சக்தி பேருந்து பிரச்சாரம், கண்டறியப்படாத இந்தியா சைக்கிள் பயணம், ஒன்றுபட்ட இந்தியா இரு சக்கர மோட்டார் வாகன பிரச்சாரம், தூய்மை இந்தியா திட்டத்தின் கீழ் பசுமை முன்முயற்சிகள் ஆகியவை இதில் அடங்கும்.
எனது இந்தியா ஆரோக்கிய இந்தியா முன்முயற்சியில், ஆன்மீகம், நல்வாழ்வு, ஊட்டச்சத்து மீதான கவனத்துடன் மருத்துவக் கல்லூரிகளிலும், மருத்துவமனைகளிலும் பல வகையான நிகழ்வுகள் நடைபெறும். மருத்துவ முகாம்கள், புற்றுநோய் கண்டறிதல், மருத்துவர்கள் மற்றும் இதர சுகாதார ஊழியர்களுக்கான கருத்தரங்குகள் உள்ளிட்டவை இதில் அடங்கும். தற்சார்பு இந்தியா: தற்சார்பு விவசாயிகள் திட்டத்தின் கீழ் 75 விவசாயிகளுக்கு அதிகாரமளித்தல் முகாம்கள், 75 விவசாயிகளுக்கான கருத்தரங்குகள், 75 நீடிக்கவல்ல யோகா பயிற்சி நிகழ்ச்சிகள் மற்றும் விவசாயிகள் நல்வாழ்வுக்கான இதர பல நிகழ்வுகளும் நடைபெறும். மகளிர்: இந்தியாவின் கொடி ஏந்திச் செல்வோர் என்ற முன்முயற்சி மகளிருக்கு அதிகாரமளித்தல் மற்றும் பெண் குழந்தைகளுக்கு அதிகாரமளித்தல் மூலம் சமூக மாற்றம் குறித்து கவனம் செலுத்துவதாக இருக்கும்.
அமைதியின் சக்தி பேருந்து இயக்கம் என்பது 75 நகரங்கள் மற்றும் வட்டங்களுக்கு இன்றைய இளைஞர்களின் ஆக்கப்பூர்வ மாற்றம் குறித்த கண்காட்சியைக் கொண்டு செல்வதாக இருக்கும். கண்டறியப்படாத இந்தியா சைக்கிள் பயணம் என்பது பாரம்பரியத்திற்கும், சுற்றுச்சூழலுக்கும் இடையேயான தொடர்பை கவனத்திற்குக் கொண்டு வரும் வகையில் பல்வேறு பாரம்பரிய இடங்களில் நடைபெறும். ஒன்றுபட்ட இந்தியா இரு சக்கர மோட்டார் வாகன பிரச்சாரம் என்பது பல்வேறு நகரங்களை உள்ளடக்கி மவுண்ட் அபுவிலிருந்து தில்லி வரை நடைபெறும். தூய்மை இந்தியா திட்டம் முன்முயற்சிகள், மாதாந்திர தூய்மை இயக்கங்கள், சமூக தூய்மை நிகழ்வுகள், விழிப்புணர்வு இயக்கங்களை உள்ளடக்கியதாக இருக்கும்.
கிராமி விருது பெற்ற திரு.ரிக்கி கேஜ், சுதந்திரத்தின் 75-வது ஆண்டுப் பெருவிழாவிற்கு அர்ப்பணித்த பாடல் ஒன்றும் இந்த நிகழ்வின் போது வெளியிடப்படும்.
தனிநபர் மாற்றத்திற்கும் உலக புதுப்பித்தலுக்கும் அர்ப்பணிக்கப்பட்ட உலகளாவிய ஆன்மீக இயக்கமாக பிரம்ம குமாரிகள் இருக்கிறது. 1937-ல் இந்தியாவில் உருவாக்கப்பட்ட பிரம்ம குமாரிகள் 130-க்கும் அதிகமான நாடுகளில் பரவியுள்ளன. பிரம்ம குமாரிகள் இயக்கத்தை நிறுவிய பீடஸ்ரீ பிரஜாபீட பிரம்மாவின் 53-வது பொறுப்பேற்பு தினத்தையொட்டி இந்த நிகழ்வு நடைபெற உள்ளது.
பிரதமர் அலுவலகம்
துணை அதிபராக பதவியேற்றுள்ள திருமதி. கமலா ஹாரிசுக்கு பிரதமர் வாழ்த்து
அமெரிக்க ஐக்கிய நாடுகளின் துணை அதிபராக பதவியேற்றுள்ள திருமதி. கமலா ஹாரிசுக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
பிரதமர் விடுத்துள்ள சுட்டுரைப் பதிவில், “துணை அதிபராக பதவியேற்றுள்ள திருமதி. கமலா ஹாரிசுக்கு வாழ்த்துகள். இந்திய-அமெரிக்க உறவுகளை மேலும் வலுப்படுத்த அவருடன் இணைந்து பணியாற்றுவதை நான் எதிர்நோக்கி உள்ளேன். இந்திய-அமெரிக்க நட்புறவானது நமது புவிக்கு பலனளிக்கக் கூடியது” என்று தெரிவித்துள்ளார்.
வணிகம் மற்றும் தொழில்துறை அமைச்சகம்
தொழில் முன்னேற்றம் மற்றும் உள்நாட்டு வர்த்தகத் துறை செயலாளராக திரு ராஜேஷ் குமார் சிங் பொறுப்பேற்பு
தொழில் முன்னேற்றம் மற்றும் உள்நாட்டு வர்த்தகத் துறை செயலாளராக திரு ராஜேஷ் குமார் சிங் பொறுப்பேற்றுக் கொண்டார். இப்பதவியை வகித்து வந்த திரு அனுராக் ஜெயின் சாலைபோக்குவரத்து மற்றும் நெடுஞ்சாலைத் துறை அமைச்சகத்தின் செயலாளராக மாற்றம் செய்யப்பட்டுள்ளார்.
1989-ம் ஆண்டு ஐஏஎஸ் முடித்த கேரளாவைச் சேர்ந்த ராஜேஷ் குமார் சிங், மத்திய அரசில் ஆணையர், இணை செயலாளர் உள்ளிட்ட பல்வேறு பதவிகளையும் கேரள அரசின் நகர்ப்புற மேம்பாடு மற்றும் நிதித்துறை செயலாளர் உள்ளிட்ட பணிகளையும் ஏற்கனவே வகித்துள்ளார் என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1919138